( 61 ) 
semble, selon que ay peu comprendre, un poinct sur lequel plusieurs des 
assistens se vouldront arrester, dont se peult aussy prendre conjecture comme 
se polra porter le faict de la judicature, et se peult bien présuppozer que les 
opinions ne seront fort conformez, sans qu’en déclaire davantaige pour n’en 
estre asseuré. 
Je n’ay peu laisser de me transporter devers Valenciennes, veue la rescrip- 
lion de ceulx de la loy d’illec. Mon instruction ne semble porter que je doibve 
icy demeurer ou rethourner pour entendre au faict de la torture pour descou¬ 
vrir tous les complices. Puis, l’article parlant de ce ne parle que à fin de 
investiger le contenu ès interrogatoires de lad te instruction, dont le tout est 
comme descouvert quant à ce que peult toucher ceulx de ceste ville; et quant 
au faict de ceulx d’ailleurs, n’y a grant apparence de povoir trouver icy davan¬ 
taige. Néantmoins, je vous prie m’advertir si Sa Majesté entent que je y 
doibve retourner et continuer en ce que dessus, que ne sera encorres œuvre 
faicte. 
J’ay parlé à l’official qui m’a respondu qu’il n’a aucun document pour fon¬ 
der sa jurisdiclion, sinon la commune renommée qu’il led* prédicant seroit 
jacoppin et prebstre, et n’est d’intencion de procéder avant, ains le passer 
soubz dissimulacion, et ce qu’il en a faict n’a esté que pour satisfaire à son 
debvoir. Je vous envoie l’instruction de inhibicion, pour faire comme trou¬ 
verez estre expédient. 
Ceulx de Valenciennes m’avoient escript n’estre besoing de transporter 
avec moy le prisonnier. Toutesfois n’ay voleu faillir au transport, veue mon 
instruction et le contenu en vous lettres, et me partz incontinent après avoir 
expédié ce porteur par lequel vous prie avoir responce. 
Sur quoy feray fin à cestes , priant le créateur vous donner, Monseigneur, 
l’entier de vos désirs. 
De Tornay, en liaste, ce vm e de janvier 1544 f Ne sçay si je trouveray le 
Seig r d’Estrées à Valenciennes. 
Vostre humble serviteur, 
Charles de Tisnacq. 
Monseigneur, Monseig r le président du privé conseil de l’Empereur. 
1 1545 N. S. 
